Prokureurs praktiseer individueel of in vennootskappe met ander prokureurs of onder die vaandel van ‘n ander maatskappy. Prokureurs kan in al die howe verskyn.
Iemand wat regsdienste benodig, raadpleeg altyd eers ŉ prokureur, wat dan, indien nodig opdrag aan ŉ advokaat kan gee om in die hof op te tree. Prokureurs spesialiseer dikwels op bepaalde gebiede in die reg, soos kommersiële reg, aktes, patente, strafsake, egskeidings en derglike ander gebiede. Baie bly egter algemene praktisyns.
Sommige prokureurs verskyn dikwels in die howe. Daar is egter talle ander, wat kantoorgebonde is, wat indien hulle sake het wat op ŉ regsgeding uitloop, verkies om aan ŉ advokaat opdrag te gee.
Prokureurs geniet aansienlik beroepsmobiliteit en word dikwels as regsadviseurs en derglike ander hoedanighede in sakeondernemings, staatsdepartemente, staatsmaatskappye, banke, maatskappye en ‘n verskeidenheid van ander instansies opgeneem.